**PASVALIO RAJONO SAVIVALDYBĖS ADMINISTRACIJOS JONIŠKĖLIO APYLINKIŲ SENIŪNIJOS BIUDŽETO VYKDYMO ATASKAITŲ PAGAL 2024 M. GRUODŽIO 31 D. DUOMENIS AIŠKINAMASIS RAŠTAS**

**2025-01-13**

Pasvalio rajono savivaldybės administracijos Joniškėlio apylinkių seniūnijos biudžeto vykdymo ataskaitų rinkinys pagal 2024 m. gruodžio 31 d. duomenis sudarytas vadovaujantis Valstybės ir savivaldybių biudžetinių įstaigų ir kitų subjektų žemesniojo lygio biudžeto vykdymo sudarymo taisyklėmis, patvirtintomis Lietuvos Respublikos finansų ministro 2008 m. gruodžio 31 d. įsakymų Nr. 1K-465 „Dėl Valstybės ir savivaldybių biudžetinių įstaigų ir kitų subjektų žemesniojo lygio biudžeto vykdymo ataskaitų sudarymo taisyklių ir formų patvirtinimo“.

**Pasvalio rajono savivaldybės administracijos Joniškėlio apylinkių seniūnijos biudžeto vykdymo ataskaitų aiškinamojo rašto biudžetinių įstaigų pajamų 2024 m. gruodžio 31 d. ataskaita (2 priedas).**

2024 metams Joniškėlio apylinkių seniūnijai patvirtintas biudžetinių įstaigų pajamų įmokų į savivaldybės biudžetą planas 3900 Eur iš jų 2100 Eur biudžetinės įstaigos pajamos už prekes ir paslaugas, įmokos kodas 1.4.2.1.1.1. ir 1800 Eur pajamos už ilgalaikio ir trumpalaikio materialiojo turto nuomą, įmokos kodas 1.4.2.1.2.1. Per ataskaitinį laikotarpį Joniškėlio apylinkių seniūnija į savivaldybės biudžetą pervedė 3627,00 Eur pajamų įmokų, iš jų 1971,40 Eur biudžetinių įstaigų pajamų už prekes ir paslaugas, įmokos kodas 1.4.2.1.1.1. ir 1655,60 Eur pajamų už ilgalaikio ir trumpalaikio materialiojo turto nuomą, įmokos kodas 1.4.2.1.2.1. Gauta ir panaudota 3627,00 Eur asignavimų, iš jų 1971,40 Eur pajamų už prekes ir paslaugas, įmokos kodas 1.4.2.1.1.1. ir 1655,60 Eur pajamų už ilgalaikio ir trumpalaikio materialiojo turto nuomą, įmokos kodas 1.4.2.1.2.1. Negautas ir nepanaudotas asignavimų likutis ataskaitinio laikotarpio pabaigoje 0,00 Eur.

2024 m. Joniškėlio apylinkių seniūnijos pagal programų sąmatas patvirtintas asignavimų planas 464900,00Eur iš jų: 440500,00 Eur savivaldybės savarankiškoms funkcijoms finansuoti, 20500,00 Eur valstybinėms (perduotoms savivaldybėms) funkcijoms finansuoti ir 3900,00 Eur teikiamoms paslaugoms finansuoti.

Apyskaitinio laikotarpio asignavimų planas 464900,00Eur iš jų: 440500,00 Eur savivaldybės savarankiškoms funkcijoms finansuoti, 20500,00 Eur valstybinėms (perduotoms savivaldybėms) funkcijoms finansuoti ir 3900,00 Eur teikiamoms paslaugoms finansuoti.

Apyskaitinį laikotarpį gauti asignavimai 456214,56 Eur ( 432087,56 Eur savivaldybės savarankiškoms funkcijoms finansuoti, 20500,00 Eur valstybinėms (perduotoms savivaldybėms) funkcijoms finansuoti, teikiamoms paslaugoms finansuoti gauta 3627,00 Eur asignavimų).

Apyskaitinio laikotarpio kasinės išlaidos 456214,56 Eur, iš jų 432087,56 Eur savivaldybės savarankiškoms funkcijoms finansuoti, valstybinėms (perduotoms savivaldybėms) funkcijoms finansuoti 20500,00 Eur ir teikiamoms paslaugoms 3627,00 Eur.

2024-12-31 mokėtinų sumų, kurioms suėjęs mokėjimo terminas, seniūnija neturi.

**Biudžetinių lėšų likutis sąskaitoje.**

Biudžetinių lėšų sąskaitos likučiai 2024-01-01 ir 2024-12-31

|  |  |  |
| --- | --- | --- |
| Atsiskaitomosios sąskaitos Nr. | Biudžetinių lėšų likutis 2024-01-01 | Biudžetinių lėšų likutis 2024-12-31 |
| LT134010042600060025 | 0,00 | 0,00 |
| Iš viso: | 0,00 | 0,00 |

Informacijos apie Europos Sąjungos fondų ir kitos tarptautinės finansinės paramos lėšų bendrai finansuojamiems projektams padarytų išlaidų iš valstybės biudžeto lėšų dėl neplanuotų netinkamų finansuoti ES fondų ir (arba) kitos tarptautinės finansinės paramos lėšomis išlaidų apmokėjimo Pasvalio rajono savivaldybės administracijos Joniškėlio apylinkių seniūnija neturėjo.

Seniūnas Rimantas Užuotas

Buhalterė-apskaitininkė Asta Adamkavičienė